CELEX: 62018CA0138
Language: hu
Date: 2019-05-16 00:00:00
Title: C-138/18. sz. ügy: A Bíróság (hatodik tanács) 2019. május 16-i ítélete (a Vestre Landsret [Dánia] előzetes döntéshozatal iránti kérelme) — Skatteministeriet kontra Estron A/S (Előzetes döntéshozatal — Közös Vámtarifa — Tarifális besorolás — Hallókészülékekhez való csatlakozók — Alkatrészek és tartozékok — Kombinált Nómenklatúra — 85444290, 90214000 és 90219010 vámtarifaalszám)

29.7.2019   
            
            
               HU
            
            
               Az Európai Unió Hivatalos Lapja
            
            
               C 255/11
            
         
      A Bíróság (hatodik tanács) 2019. május 16-i ítélete (a Vestre Landsret [Dánia] előzetes döntéshozatal iránti kérelme) — Skatteministeriet kontra Estron A/S
      (C-138/18. sz. ügy) (1)
      
      (Előzetes döntéshozatal - Közös Vámtarifa - Tarifális besorolás - Hallókészülékekhez való csatlakozók - Alkatrészek és tartozékok - Kombinált Nómenklatúra - 85444290, 90214000 és 90219010 vámtarifaalszám)
      (2019/C 255/13)
      Az eljárás nyelve: dán
      
         A kérdést előterjesztő bíróság
      
      Vestre Landsret
      
         Az alapeljárás felei
      
      
         Felperes: Skatteministeriet
      
         Alperes: Estron A/S
      
         Rendelkező rész
      
      
                  1)
               
               
                  A 2008. szeptember 19-i 1031/2008/EK bizottsági rendelettel módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletében szereplő Kombinált Nómenklatúra 90. árucsoportjához tartozó, a Kombinált Nómenklatúra értelmezését szolgáló 1. és 6. általános szabállyal összefüggésben értelmezett 2. megjegyzés a) pontját úgy kell értelmezni, hogy az abban foglalt „az ebbe az árucsoportba, valamint a 84., 85. vagy 91. árucsoportba tartozó áruk alkatrészként és tartozékként” fordulat kizárólag az ezen árucsoportok négy számjegyű kódjaira vonatkozik.
               
            
                  2)
               
               
                  A kérdést előterjesztő bíróság feladata, hogy — azon információkra figyelemmel, amelyeket a Bíróság az e kérdést előterjesztő bíróság által elé terjesztett kérdésekre válaszul nyújtott — elvégezze az alapügyben szóban forgó csatlakozók tarifális besorolását.
               
            
                  3)
               
               
                  Az 1031/2008 rendelettel módosított 2658/87 rendelet I. mellékletében szereplő Kombinált Nómenklatúra XVI. áruosztályához tartozó 1. megjegyzés m) pontját úgy kell értelmezni, hogy ha valamely áru a Kombinált Nómenklatúra 90. árucsoportjába tartozik, az egyidejűleg nem tartozhat annak 84. és 85. árucsoportjába is.
               
            
         (1)  HL C 166., 2018.5.14